open-index/open-wikipedia-markdown huggingface dataset:
Dungenessin rautatieasema

**Dungenessin rautatieasema** on kapearaiteisen Romney, Hythe and Dymchurch Railwayn liikennepaikka ja rautatien eteläinen pääteasema. Se sijaitsee Dungenessin niemellä Romney Marshin alueella Kentin kreivikunnassa Englannissa.

Liikennepaikka avattiin virallisesti 24. toukokuuta 1928, vuosi New Romneyn rautatieaseman avaamisen jälkeen. Radanrakennustyö oli kuitenkin avajaisten aikaan vielä kesken, sillä rata ulottui vain The Pilot Innin rautatieasemalle, jonne jouduttiin rakentamaan tilapäinen kolmioraide vetureiden kääntämistä varten. Rautatie Dungenessiin saakka avattiin liikenteelle elokuussa 1928, ja asema on ollut käytössä siitä lähtien.

Dungeness on yksi harvoja käytössä olevia paluusilmukassa sijaitsevia rautatieasemia Englannissa. Paluusilmukkaraidejärjestelyn ansiosta liikennepaikalle saapuvat junat voivat jatkaa matkaansa paluusuuntaan ilman, että veturia tarvitsee irrottaa junasta tai kääntää kääntöpöydällä.

Dungenessin asemalla on kaksi lipputoimistoa, joista toinen on käyttämättömänä. Lisäksi asemalla on kauppa, laaja kahvila ja ravintola, saniteettitilat ja odotuskatos. Höyryvetureita varten asemalla on lisäksi vesitorni. Virallisesti asemalla on vain yksi laituriraide, joskin myös laituritonta sivuraidetta käytetään kesäaikana junien lähtöraiteena.

## Kuvia

Tiedosto:Southern Maid.jpg|*Southern Maid* asemalla.


## Aiheesta muualla

* Romney, Hythe and Dymchurch Railway: Dungeness station
Romney Sandsin rautatieasema

**Romney Sandsin rautatieasema** on kapearaiteisen Romney, Hythe and Dymchurch Railwayn liikennepaikka Kentin kreivikunnassa Englannissa. Liikennepaikka sijaitsee Romney Marshin niemellä. Asema on ns. saariasema, eli asemarakennus sijaitsee välilaiturilla raiteiden välissä.

## Historia
Alun perin liikennepaikka avattiin toukokuussa 1928 nimellä Maddieson's Camp läheisen lomakylän mukaan. Toista maailmansotaa edeltävänä aikana aseman paikkaa osoittivat pelkät aseman nimikilvet. Sodan jälkeisissä perusparannustöissä kaksiraiteinen osuus muutettiin yksiraiteiseksi, ja asemalle rakennettiin betoninen seisakelaituri. Asema säilyi muuttumattomana vuoteen 1973 saakka.

Vuonna 1973  asemalle päätettiin rakentaa sivuraide junien kohtaamista varten, jotta tunnin vuorovälein hoidettava liikenne New Romneyn ja Dungenessin välillä olisi mahdollista. Maanomistussuhteista johtuen sivuraiteen rakentaminen oli kuitenkin mahdotonta, joten asema siirrettiin lopulta lomakylään johtavan tien toiselle puolelle. Sivuraide rakennettiin talvella 1973–1974 yhdessä raiteiden välissä olevan laiturin ja lipputoimiston kanssa.

Lomakylä on edelleen toiminnassa, mutta omistussuhteiden muutoksen myötä se on nimetty uudelleen. Tämän vuoksi myös liikennepaikka nimettiin uudelleen Romney Sandsiksi suunnilleen vuonna 1980.

## War Departmentin sivurata
Vuosina 1929–1951 silloinen Maddieson's Campin liikennepaikka oli risteysasema, josta alkoi sisämaahan johtava sotaministeriön sivurata. Rata rakennettiin ministeriön pyynnöstä hoitamaan Dengeen perustetun salaisen, akustiseen lentoliikenteen valvontaan tarkoitetun tukikohdan liikennettä. Tukikohdan toiminta oli menestyksekästä, mutta tutkan kehittäminen teki sen tarpeettomaksi lähes välittömästi.

Sotaministeriöllä oli oma veturi, jolla hoidettiin tukikohdan liikennettä. Veturia säilytettiin Hythen veturitalleilla, ja sillä oli lupa liikennöidä koko rautatiellä tarpeen mukaan. Veturi on myös ainoa muun kuin rautatieyhtiön omistama veturi, joka on ollut pidempiaikaisessa liikenteessä RH&amp;DR:n omistamalla radalla.

Toisen maailmansodan jälkeen sivurata oli tavaraliikenteen käytössä kuuden vuoden ajan. Liikenne päättyi vuonna 1951, ja sivurata purettiin saman vuoden loppuun mennessä.

## Aiheesta muualla
* Romney, Hythe and Dymchurch Railway: Romney Sands station
Jokileppälinnut

**Jokileppälinnut** (*Rhyacornis*) on sieppojen heimoon kuuluva lintusuku.

## Jokileppälintuihin (''Rhyacornis'') kuuluvia lajeja
* Jokileppälintu (*Rhyacornis fuliginosa*)
* Luzoninleppälintu (*Rhyacornis bicolor*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Rhyacornis
Ducati 848

**Ducati 848** on Ducatin valmistama urheilullinen moottoripyörämalli. 848 tuli markkinoille vuonna 2008 Ducati 1098:n pienemmäksi sisarmalliksi. Pyörässä on Ducatille luontenomainen kaksisylinterinen 90° V-moottori. Jarruina mallissa on Brembon valmistamat levyjarrut. Jousitus on Showan valmistama, ja etuhaarukan halkaisija on 43 mm. Takahaarukka on yksipuolinen. Pyörässä on tiedonkeruujärjestelmä, jolla nopeudet, moottorin kierrosluvut, lämpötilat ja ajetut ratakierrokset voi analysoida myöhemmin tietokoneella.

Vaikka sen moottori onkin 849 cm³ niin on malli nimetty 848:ksi, ilmeisesti edellisten 749 ja 999 mallien heikomman suosion vuoksi ei haluttu yhtäläisyyksiä.

## Tekniset tiedot
* Moottorin tyyppi: Kaksisylinterinen, nelitahtinen 90° V-moottori, DOHC, nestejäähdytys
* Iskutilavuus: 849&nbsp;cm³
* Männän halkaisija/isku: 94/61,2&nbsp;mm
* Puristussuhde: 12:1
* Huipputeho: 140&nbsp;hp / 10600&nbsp;rpm (takapyörältä)
* Huippuvääntö: 85 Nm / 8300 rpm (takapyörältä)
* Toisioveto: Ketju
* Kuivapaino: 168&nbsp;mm
* Istuinkorkeus: 830&nbsp;mm
* Akseliväli: 1430&nbsp;mm
* Etujarru: Kaksi 320&nbsp;mm levyjarua, 4-mäntä puristin
* Takajarru: 245&nbsp;mm levyjarru, 2-mäntä puristin
* Runko: Teräsputki runko
* Polttoainesäiliö: 15,5 l
* Huippunopeus: 249&nbsp;km/h
* Kiihtyvyys 0-96&nbsp;km/h: 3,35&nbsp;s
* Kiihtyvyys 0-161&nbsp;km/h: 6,89&nbsp;s
* Kiihtyvyys 0-225 km/h: 14,14&nbsp;s
* Kiihtyvyys varttimaili (402,3&nbsp;m): 11,31&nbsp;s&nbsp;/ 129&nbsp;mph (207,6&nbsp;km/h)
* Kiihtyvyys maili (1609,3&nbsp;m): 29,10&nbsp;s&nbsp;/ 162&nbsp;mph (260,5&nbsp;km/h)

## Lähteet
*
*
Amduat

**Amduat** on egyptiläinen, Uuden valtakunnan aikainen hautajaisteksti, joka kirjaimellisesti käännettynä tarkoittaa 'sitä, mikä on manalassa'. Amduatin mukaan se, joka tietää tekstin kuvaamat salaisuudet, saavuttaa yhden sielun kuolemattomista osista, Akhin. Amduatia käytettiin ensimmäisen kerran Thutmosis I:n haudassa. Tämän jälkeen kirjoitus on löydetty useista Kuninkaiden laakson haudoista. Amduat oli alun perin tarkoitettu ainoastaan kuninkaallisten haudoissa käytettäväksi, mutta myös Thutmosis III:n aikaisista visiirien haudoista on löydetty osia Amduatista. Egyptin myöhäiskaudella Amduatia kirjoitettiin myös yksityisten henkilöiden sarkofageihin ja papyruksiin. Amduat lyhennettiin usein niin, että se kuvasi vain tapahtumien kolme viimeistä tuntia, joiden aikana auringonjumala Ra valmistautuu syntymään uudelleen. Tämä kuvaa egyptiläisten toivoa siitä, että vainaja näin pääsee osalliseksi Ran ikuista matkaa uudelleensyntymiseen.

## Sisältö

Amduat kuvaa auringonjumala Ran yöllisen matkan maalla, alkaen lännestä ja päättyen Ran uudelleensyntymiseen idässä. Kuvaus jaetaan lähes kaikissa haudoissa kolmeen osaan. Keskimmäinen osa kuvaa Maan keskustan läpi virtaavaa jokea, jota voi verrata Niiliin. Tässä osassa Ran kuvataan matkaavan jumalallisella laivallaan joella. Kaksi muuta Amduatin osaa kuvaavat joen rantoja, joilla manalan asukkaat asuvat. Amduatissa on myös pidempi teksti selittämässä tapahtumia. Tämä teksti on jaettu kahteentoista osaan, joskin tuntien ja niiden kuvaavat tapahtumat liittyvät yhteen vain löyhästi.

*1. tunti*: Ra siirtyy läntiseen horisonttiin, jolloin päivä vaihtuu yöhön.
*2. ja 3. tunti*: Ra matkaa vetisen maailman, Wernesin, läpi.
*4. tunti*: Ra saapuu hautauksen jumala Sokarin hiekkamaailmaan, jossa hän etsii tiensä labyrinttimaisten polkujen poikki.
*5. tunti*: Ra saapuu manalan jumala Osiriksen haudalle.
*6. tunti*: Käärmejumala Mehenin muodostaman ringin sisällä Ran kuolematon sielun osa 
Ba yhdistyy tämän kehon kanssa. Vaihtoehtoisesti yhdistyvä sielun osa on Osiriksen Ba. 
Yö alkaa kääntyä päiväksi, minkä takia kuudes tunti on paitsi tärkein, myös vaarallisin.
*7. tunti*: Ra kohtaa vihollisen, käärmedemoni Apepin, jonka tämä lopulta voittaa.
*8. tunti*: Ra avaa haudan ovet.
*9. tunti*: Ra soutaa pois Sokarin hiekkasaarelta.
*10. tunti*: Ran uudelleensyntyminen jatkuu tämän sukeltaessa veteen.
*11. tunti*: Ran silmät ovat viimein täysin auki ja uudelleensyntyminen on ohi.
*12. tunti*: Ra nousee itäisestä horisontista uuden päivän aurinkona.

## Lähteet

## Aiheesta muualla
* Amduat (englanniksi)
* Amduat (englanniksi, PDF)
Anders Nordberg

**Anders Nordberg** (17. helmikuuta 1978 Skien) on norjalainen suunnistuksen MM-mitalisti. Hän edustaa seuratasolla suomalaista Vaajakosken Terää.

Nordberg ei ollut vielä nuorten sarjoissa suunnistaessaan aivan maailman kärkiluokkaa. Hänen paras sijoituksensa nuorten MM-kisoissa oli viestin neljäs sija, jonka hän saavutti kaksi kertaa, peräkkäisinä vuosina 1997–1998. Vuonna 2004 26-vuotias Nordberg voitti pronssia keskimatkalla ja sijoittui 11. sprintissä heti ensimmäisissä MM-kisoissaan Västeråsissa. Seuraavan kerran mitalikantaan hän palasi Kiovan MM-kisoissa vuonna 2007, voittaen pronssia pitkällä matkalla. Kauden 2007 kruunasi vielä sijoittuminen toiseksi maailmancupin kokonaiskilpailussa.

Ventspilsin EM-kisoissa 2008 Nordberg ei ollut parhaassa mahdollisessa kunnossa. Paras sijoitus oli viestin 8. sija, joka oli myös Norjan joukkueelle suuri pettymys. Olomoucissa heinäkuussa 2008 kilpaillut MM-kisat sujuivat sen sijaan paremmin. Nordberg kirkasti edellisvuoden pitkän matkan pronssinsa hopeaan häviten kilpailun voittaneelle Sveitsin Daniel Hubmannille reilun minuutin. Keskimatka ja viesti toivat sijat 6. ja 7. Kauden onnistumisiksi voidaan lukea myös Jukolan viestin viides sija Halden SK:n joukkueessa ja maailmancupin osakilpailun keskimatkan voitto kotimaisemissa Oslossa. Maailmancupin kokonaiskilpailussa hän sijoittui kahdeksanneksi.

Nordberg meni naimisiin Anne Margrethe Hauskenin kanssa vuonna 2010.

## Arvokisasijoitukset
### MM-kisat

*2004 pronssia keskimatkalla ja 11. sprintissä
*2005 14. keskimatkalla
*2006 11. pitkällä matkalla ja 33. keskimatkalla
*2007 pronssia pitkällä matkalla, neljäs keskimatkalla, 13. sprintissä ja neljäs viestissä
*2008 hopeaa pitkällä matkalla, kuudes keskimatkalla ja 7. viestissä
*2009 8. pitkällä matkalla, 13. keskimatkalla ja 26. viestissä
*2010 hopeaa pitkällä matkalla ja 9. keskimatkalla
*2011 15. keskimatkalla, keskeytys pitkällä matkalla ja hopeaa viestissä

### EM-kisat

*2004 8. keskimatkalla ja neljäs viestissä
*2006 8. pitkällä matkalla ja 19. keskimatkalla
*2008 43. pitkällä matkalla, keskimatkalla hylkäys ja viestissä 8.

### Avoimet PM-kisat
*2003 14. keskimatkalla ja 29. pitkällä matkalla
*2005 kultaa keskimatkalla, pitkällä matkalla ja viestissä

### Nuorten MM-kisat
*1996 46. keskimatkalla
*1997 21. keskimatkalla, 89. pitkällä matkalla ja neljäs viestissä
*1998 20. keskimatkalla, 12. pitkällä matkalla ja neljäs viestissä

### Maailmancup
*2004 12. kokonaiskilpailussa
*2005 73. kokonaiskilpailussa
*2006 18. kokonaiskilpailussa
*2007 toinen kokonaiskilpailussa
*2008 8. kokonaiskilpailussa; osakilpailuvoitto Oslossa

## Lähteet
*Anders Nordbergin profiili runners.worldofo.com-sivustolla 
*Virallinen kotisivu (norjaksi)

### Viitteet
Tuulivoima Kiinassa

**Tuulivoima Kiinassa** kertoo tuulivoimaan liittyvistä seikoista Kiinassa. Kiinassa on enemmän asennettua tuulivoimakapasiteettia kuin missään muualla maailmassa. Vuoden 2024 marraskuussa Kiinassa oli 490 GW asennettua tuulivoimakapasiteettia. 

## Kapasiteetti

Kiinan tuulivoimakapasiteetti vuoden 2016 lopussa oli maailman suurin, 168&nbsp;690 MW.

Vuonna 2009 kapasiteetti oli noin 25 000 MW ja 2 600 MW vuonna 2006. Kapasiteetissa Kiina oli vuonna 2007 viides Saksan, USA:n, Espanjan ja Intian jälkeen ja kolmas vuonna 2009 USA:n ja Saksan jälkeen. Kiinaan tehtiin eniten tuulivoimalisäystä vuonna 2009 (13 000 MW). Ensimmäinen kiinalainen tuulipuisto perustettiin vuonna 1986. Suurin osa tuulivoimaprojekteista on köyhillä syrjäisillä seuduilla, jossa ne hyödyttävät paikallista taloutta.

Alueittain tuulivoimaa oli eniten vuonna 2007 sisä Mongoliassa (1563 MW).
  
## Yritykset
Ulkomaiset yritykset Vestas, Gamesa, Suzlon, Acciona ja GE Energy perustivat Kiinaan tuulivoiman tuotantotehtaan 2005. Vuonna 2005 perustettiin kaksi uutta kiinalaista turbiinien valmistajaa: Harbin Electric Machinery ja Dongfang Steam Turbine Works. Yhteensä neljä kiinalaista valmistajaa vastasi 29 %:sta Kiinan uusista asennuksista (2005). 

Kiinan tuulivoiman tuotantokapasiteetti vuonna 2008 oli 8 GW. Vuoden 2010 tuotannoksi on ennustettu 12 GW. Kiinalaisyrityksiin sisältyy Goldwind, Sinovel, Dongfang, Windey ja Sewind.

## Tuki
Kiinassa 90 % tuulivoimaprojekteista on hakenut Kioton pöytäkirjan puhtaan kehityksen -projektirahoitusta (Clean Development Mechanism CDM). Kiinassa oli 1.10.2008 valmisteilla 254 CDM-projektia kattaen yhteensä 13 GW tuulivoima kapasiteettia.

Kiina on päättänyt luopua tuulivoimarakentamisen tuista vuoteen 2020 mennessä.

## Katso myös
* Tuulivoima Suomessa
* Kestävä kehitys alueittain ja maittain

## Lähteet

## Aiheesta muualla
Lainsuojaton (elokuva)

**Lainsuojaton** (engl. *The Outlaw Josey Wales*) Clint Eastwoodin ohjaama ja tähdittämä lännenelokuva vuodelta 1976. Se perustuu Forrest Carterin romaaniin *Gone to Texas*. 

Elokuva valittiin vuonna 1996 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. *[[The New York Times]]in* kriitikot valitsivat *Lainsuojattoman* vuonna 2004 yhdeksi kaikkien aikojen tuhannesta parhaasta elokuvasta maailmassa.

Suomen elokuvateattereissa *Lainsuojaton* sai 118&nbsp;774 katsojaa ja ylsi vuoden 1976 ensi-iltaelokuvista 11:nneksi katsotuimmaksi.

## Juoni
Maanviljelijä Josey Wales viettää rauhallista elämää perheensä kanssa sisällissodan aikana. Pohjoisesta tuleva joukko ryöstää ja tappaa hänen vaimonsa ja poikansa. Wales aikoo kostaa liittymällä sotaan etelän puolelle. Vähän ajan kuluttua pohjoisvaltioiden joukko on voiton puolella ja toinen puoli päättää antautua – Walesia lukuun ottamatta, joka aloittaa suuren pakomatkan.

## Vastaanotto
### Arvostelut
Elitisti:  

## Näyttelijöitä

## Lähteet

## Aiheesta muualla
* 
*
Liv (televisiokanava)

**Liv**  on suomalainen kaupallinen televisiokanava. Kanavan kohderyhmä on pääosin naiset; noin 73 prosenttia katsojista on naisia. Kanavan sisältö on *[[Elämäntapa|lifestyle]]*-painotteista, mikä tarkoittaa vastaavan tuottajan Katja Santalan mukaan sitä, että ”ainakaan sieltä ei näe käsikirjoitettuja draamoja, elokuvia tai komedioita.” Liv aloitti toimintansa kaapeli- ja satelliittiverkoissa 14. helmikuuta 2009 ja antenniverkossa 16. helmikuuta 2009. Liv on osa Nelonen Media -mediayksikköä, joka kuuluu Sanoma-konsernin Suomen mediatoimintojen liiketoimintaryhmään, Sanoma Media Finlandiin.

Liv muuttui suurin piirtein valtakunnalliseksi kanavaksi joulukuun 2009 puolivälistä alkaen, ja kokonaan valtakunnalliseksi 8. tammikuuta 2013.   Tätä ennen Liv näkyi antennitalouksissa vain arkisin kello 10.00–14.00, jolloin Jim-kanava ei esittänyt ohjelmistoa.

Liv on lähettänyt vain teräväpiirtosisältöä 30. kesäkuuta 2025 lähtien HD-siirtymän myötä (DVB-T2-lähetys).

## Livin ohjelmisto
Liv keskittyy lifestyle-ohjelmistoon. Ohjelmisto on jaettu neljään aihealueeseen, jotka ovat koti, suhteet, minä ja ilmiöt. Liv tarjoaa myös kevyttä elokuvaviihdettä tiistai-iltaisin. Ensimmäisenä Liv-leffana oli tv-ensi-ilta suomalaisesta *[[Sooloilua]]*-elokuvasta. Kanava esittää myös useiden Nelosella pyörineiden ohjelmien uusintoja. Lisäksi kanavalla nähdään viikoittain *Liv D* -dokumentti. Kanavalla esitetään ohjelmaa ympäri vuorokauden. Ohjelmia on myös mahdollista katsoa jälkikäteen Ruudussa.

### Livin kotimaisia ohjelmia
* ''Arvostele mun illallinen Suomessa''
* ''Jutta ja puolen vuoden superdieetit''
* ''Kumman kaa''
* ''Liv & Learn''
* ''Miljonääriäidit Maria & Nina''
* ''Naisen suusta – Piitu Uski''
* Save the Date
* ''Sinkkulaiva''
* ''Sisustusmatkalla Minnan kanssa''
* ''Suomen Huippumalli haussa''
* ''Suomi-tytöt New Yorkissa''
* ''Temptation Island Suomi''
* ''Vanessa ja pikkuväki''
* ''Valheen vangit''
* ''Äitien sota''
* ''Supernanny''

## Entiset logot

Tiedosto:Livtv-n logo.svg|Livin logo vuosina 2009–2013.
Tiedosto:Liv logo.png|Livin logo vuosina 2013–2016.
Tiedosto:Liv Logo 2016.svg|Livin logo vuosina 2016–2020.


## Lähteet

## Aiheesta muualla
* Livin kotisivut 
* Ruutu.fi: Nelonen Median netti-tv
* Nelonen Media
* Sanoma Media Finland
Uudelleensyntyminen

**Uudelleensyntyminen** voi tarkoittaa:

* Uudestisyntyminen, kristillisen teologian käsite.
* Jälleensyntyminen, ihmisen syntyminen kuoleman jälkeen toisessa ruumiissa.
Chris Sanders (animaattori)

**Christopher Michael ”Chris” Sanders** (s. 12. maaliskuuta 1962 Colorado) on yhdysvaltalainen Annie-palkittu animaattori, käsikirjoittaja ja ääninäyttelijä, joka tunnetaan muun muassa *[[Lilo ja Stitch]]* -elokuvista ja televisiosarjasta Stitchin äänenä.

## Elämäkerta
Sanders syntyi ja kasvoi Coloradossa. Hän kiinnostui animaatioista kymmenvuotiaana nähtyään Ward Kimballin lyhytanimaatioita *[[Disneyn ihmeellinen maailma]]* -televisiosarjassa. Myöhemmällä iällä Sanders ryhtyi harrastamaan piirtämistä ja siirtyi opiskelemaan California Institute of the Artsiin isoäitinsä neuvosta. Hän valmistui hahmojen animoijaksi vuonna 1984.

### Animaattorina
Valmistumisensa jälkeen Sanders pääsi töihin Marvel Comicsille ja suunnitteli hahmoja *[[Pikkumuppetit]]*-animaatioon. Vuonna 1987 hän sai töitä Disneyltä ja toimi hahmojen suunnittelijana elokuvassa *[[Bernard ja Bianca Australiassa]]*, minkä myötä Sanders sai enemmän vastuuta Disneyn projekteissa. Hän oli mukana käsikirjoittamassa elokuvia *[[Kaunotar ja hirviö (vuoden 1991 elokuva)|Kaunotar ja hirviö]]*, *[[Aladdin (vuoden 1992 elokuva)|Aladdin]]*, *[[Leijonakuningas]]* ja *[[Mulan (elokuva)|Mulan]]*, joista viimeksi mainitusta Sanders voitti Annien käsikirjoittamisesta ja storyboardaamisesta. Menestyksen myötä hän sai olla pääroolissa tekemässä vuoden 2002 *[[Lilo & Stitch|Lilo ja Stitch]]* -elokuvaa, joka sai parhaan elokuvan Oscar-ehdokkuuden. Lisäksi Sanders sai kolme Annie-ehdokkuutta elokuvan käsikirjoittamisesta, ohjaamisesta ja hahmojen suunnittelusta. Sanders toimi myös elokuvan pääosassa Stitchin äänenä. Vuotta myöhemmin sarjasta tuotettiin televisiosarja, jossa Sanders jatkoi ääninäyttelemistä ja animaattorina työskentelyä. *Lilo ja Stitch* -sarjan päätyttyä vuonna 2006 Sanders siirtyi Disneyltä työskentelemään Dreamworks Animationille.

Dreamworksilla hän ohjasi ja käsikirjoitti muun muassa vuoden 2010 elokuvan *[[Näin koulutat lohikäärmeesi]]*. Sanders palkittiin myös elokuvan ohjaamisesta ja käsikirjoittamisesta kahdella Anniella.

## Lähteet
* 

## Aiheesta muualla
* Chris Sandersin viralliset kotisivut
Moroton piirikunta

**Moroton piirikunta** on yksi Ugandan 80 piirikunnasta. Se on nimetty hallinnollisen keskuksensa Moroton mukaan. Piirikunnan rajanaapureita ovat Kaabong, Kotido, Abim, Teso, Amuria, Katakwi, Lango, Lira ja Hautavajoaman piirikunta Keniassa.

Vuoden 2014 väestönlaskennassa siellä oli noin 103&nbsp;000 asukasta.

## Lähteet
Ruohomalurit

**Ruohomalurit** (*Amytornis*) on malurien heimoon kuuluva australialainen varpuslintusuku. Sukuun kuuluu BirdLifen mukaan 14 lajia:

*Aavikkoruohomaluri (*Amytornis oweni*)
*Hietikkoruohomaluri (*Amytornis dorotheae*)
*Idänruohomaluri (*Amytornis merrotsyi*)
*Isoruohomaluri (*Amytornis woodwardi*)
*Mustaruohomaluri (*Amytornis housei*)
*Nokiruohomaluri (*Amytornis purnelli*)
*Pensasruohomaluri (*Amytornis modestus*)
*Pikkuruohomaluri (*Amytornis rowleyi*)
*Pilbaranruohomaluri (*Amytornis whitei*)
*Ruohomaluri (*Amytornis striatus*)
*Tiheikköruohomaluri (*Amytornis textilis*)
*Tummaruohomaluri (*Amytornis ballarae*)
*Vaalearuohomaluri (*Amytornis goyderi*)
*Viiruruohomaluri (*Amytornis barbatus*)

## Lähteet

## Aiheesta muualla
*ITIS: Amytornis
Lysimakhos (täsmennyssivu)

**Lysimakhos** () voi tarkoittaa seuraavia henkilöitä:
* Lysimakhos, Traakian ja Makedonian kuningas (eli noin 355 eaa. – 281 eaa.)
* Lysimakhos, Egyptin prinssi, Ptolemaios II:n poika.
* Lysimakhos Akarnanialainen, Aleksanteri Suuren opettaja
Fjalar Jarva

**Fjalar Vilhelm Jarva** (5. maaliskuuta 1910 Loviisa – 24. marraskuuta 1978 Helsinki) oli suomalainen poliisijohtaja ja hallitusneuvos. Hän toimi ylipoliisipäällikkönä eli nykyistä poliisiylijohtajaa vastaavassa virassa vuodesta 1957 vuoteen 1973 sekä Interpolin  presidenttinä vuosina 1963–1964.

## Elämä

Jarva suoritti ylemmän oikeustutkinnon vuonna 1933 ja sai varatuomarin arvon vuonna 1937. Hän teki opintomatkoja Yhdysvaltoihin. Jarva toimi Taivassalon nimismiehenä vuosina 1934–1938, Turun ja Porin läänin lääninnotaarina vuosina 1938–1940, Turun ja Porin läänin apulaispoliisitarkastajana vuosina 1940–1944 ja poliisitarkastajana vuosina 1944–1957. Sotilasarvoltaan hän oli majuri.

Vuonna 1945 Jarva nimitettiin apulaispäälliköksi Sisäministeriön tutkintaelimeen (SMTE), joka asetettiin silloisen sisäministerin Yrjö Leinon määräyksestä tutkimaan niin kutsuttua asekätkentää. Myöhemmin Jarva pyrki unohtamaan menneisyytensä tältä osin, koska hän jätti sen mainitsematta elämäkertatiedoissaan. SMTE lakkautettiin yhdessä Valtiollisen poliisin (Valpo) kanssa vuoden 1948 lopussa.

Jarvan poliisiylijohtajan kaudella tapahtuivat muun muassa Bodominjärven murhat ja Pihtiputaan poliisisurmat, joiden myötä hän oli korkeimpana poliisiviranomaisena paljon julkisuudessa. Hän myös esiintyi jälkimmäisestä tapahtumasta kertovassa elokuvassa *[[Kahdeksan surmanluotia]]*. 

Toukokuussa 1967 Jarva vastaanotti Helsingin Senaatintorilla Liikkuvalle poliisille lahjoitetut 58 uutta partioautoa, joista suurin osa oli hankittu toimittaja Niilo Tarvajärven ja Mainos-TV:n organisoiman Hamsteri-keräyksen tuotolla.

Luonteeltaan Fjalar Jarvan on kuvattu olleen ”huumorintajuinen eikä koskaan turhan tärkeä”. Veikko Huovisen Lampaansyöjissä on vertaus, jonka mukaan ”päivä hymyili kuin ylipoliisipäällikkö Fjalar Jarva”.

Fjalar Jarva omisti Suvisaariston edustalla pienen Herrökobben-nimisen saaren, jonne hän rakennutti kesähuvilan saunoineen. Hänen kuoltuaan perikunta myi saaren Espoon kaupungille, joka luovutti saaren kiinteistöineen Espoon Meripelastusyhdistyksen hoitoon. Saarella on siitä pitäen toiminut yhdistyksen ulkovartioasema; se on miehitettynä purjehduskauden aikana ja siellä on yleensä yksi yhdistyksen aluksista.

## Lähteet

## Aiheesta muualla
*
Hythe (Kent)

**Hythe**  on noin  asukkaan kaupunki ja kunta (*civil parish*) Kentin kreivikunnassa Kaakkois-Englannissa. Se muodostaa naapurikaupunkinsa Folkestonen kanssa  asukkaan yhtenäisen kaupunkialueen, joka on osa laajempaa Folkestonen ja Hythen hallintopiiriä. Kaupungin nimi on muinaisenglantia ja tarkoittaa maihinnousupaikkaa.

Kaupungissa on keskiaikaisia ja yrjönaikaisia rakennuksia, mutta mäellä on myös sydänkeskiajalta peräisin oleva kirkko. Merenrantaa reunustaa rantapromenadi. Hythea puolustivat aikoinaan kaksi linnoitusta, Saltwood ja Lympne. Kaupungintalo, joka on entinen kiltasali, on rakennettu 1794, ja sen tulisijan ovat suunnitelleet Adamin veljekset.

Hythen markkinat pidettiin aikoinaan torilla, jonka nykyinen nimi on Red Lion Square. Se sijaitsee lähellä paikkaa, jossa nykyisin pidetään maalaistori joka kuukauden toinen ja neljäs lauantai. Hythe kuuluu Cinque Portsiin eli Englannin kanaalin varrella oleviin viiteen satamaan, jotka aikoinaan muodostivat liiton. Vaikka Hythe sijaitsee leveässä kanaalin lahdessa, mataloituminen on siirtänyt satamaa jo satoja vuosia sitten.

## Lähteet
*An Introduction to Hythe

### Viitteet

## Aiheesta muualla
Saharantimali

**Saharantimali** (*Argya fulva*) on pohjoisafrikkalainen pyrstötimalien heimoon kuuluva varpuslintu.

## Koko ja ulkonäkö
Linnun pituus on noin 25 cm, siipien kärkiväli 27–30,5 cm ja paino 46–70 g. Saharantimali on kooltaan hieman laulurastasta suurempi ja sillä on pitkä pyrstö, joka sojottaa usein pystyssä. Höyhenpuku on vatsapuolelta vaaleanpunertavan kanelinruskea, päältä kanelinruskea. Nokka on hieman alaspäin kaareva ja lähes musta (joskus siinä on hieman keltaista alanokan tyvellä), ja koivet ovat vaaleanruskeat ja voimakkaat. Sukupuolet ovat samanvärisiä. Nuori lintu on kauttaaltaan hieman vaaleampi kuin vanha. Laji muistuttaa suuresti persiantimalia, mutta on kookkaampi.

## Esiintyminen
Saharantimali elää Pohjois-Afrikassa. Yhtenäinen esiintymisalue ulottuu Saharan eteläreunalla Atlantin rannikolta Niilille. Erillinen populaatio elää Etelä-Egyptissä-Eritreassa (alalaji *acaciae*). Mauritaniasta Tunisiaan ulottuvalla alueella on paikallisia populaatioita. Sen elinympäristön laajuus on 2,7 miljoonaa neliökilometriä. Laji on paikkalintu, eikä sitä ole tavattu Suomessa. 

## Elinympäristö
Saharantimalit asuvat savannien ja autiomaiden akasiatyyppisillä mailla, paikoin myös muissa metsiköissä ja pensaikoissa. Niitä tavataan myös palmutarhoissa ja keitaiden liepeillä.

## Lisääntyminen

Saharantimalit elävät ryhminä, jotka pysyvät yhdessä vuoden ympäri. Ryhmän koko on tavallisesti alle 10 yksilöä. Ne rakentavat pesänsä matalalle piikkipensaaseen tai taatelipalmun latvaan, yleensä 1–2 metriä korkealle. Pesä on oksien varaan korsista ja ohuista risuista rakennettu malja, joka toisinaan muistuttaa mustarastaan pesää. Naaras munii kolmesta kuuteen (keskimäärin 4,3) turkoosinväristä munaa. Pesintä tunnetaan muuten puutteellisesti.

## Ravinto
Saharantimali syö sekä hyönteisiä ja hämähäkkejä että marjoja ja siemeniä.

## Lähteet
* Perrins, C. M. (toim.) 1993: Handbook of the Birds of Europe, the Middle East and North Africa. Vol. VII, Flycatchers to Shrikes. - Oxford University Press. Hongkong. 
* Oiseaux (kuva)

### Viitteet
Kaabongin piirikunta

**Kaabongin piirikunta** on yksi Ugandan 80 piirikunnasta. Se sijaitsee maan pohjoisosassa. Vuoden 2014 väestönlaskennassa siellä oli noin 168&nbsp;000 asukasta. Se on perustettu 1. heinäkuuta 2005.  Se kuului ennen Kotidon piirikuntaan.

## Lähteet
Emumalurit

**Emumalurit** (*Stipiturus*) on malurien heimoon kuuluva australialainen varpuslintusuku, johon BirdLifen mukaan kuuluu kolme lajia:
*Isoemumaluri (*Stipiturus malachurus*)
*Pikkuemumaluri (*Stipiturus ruficeps*)
*Tummaemumaluri (*Stipiturus mallee*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Stipiturus
Eddie Carroll

**Eddie Carroll** (5. syyskuuta 1933 Edmonton, Alberta – 6. huhtikuuta 2010) oli kanadalainen näyttelijä, joka tunnettiin ääniroolistaan Samu Sirkkana, sekä teatterissa esitetetystä ohjelmasta Jack Benny – Laugher in Bloom.

## Elämäkerta
Carroll syntyi Edmontonissa, Kanadassa, jossa hän näytteli teatterissa ja käsikirjoitti ohjelmia radio- ja televisio-ohjelmiin. Carroll muutti Hollywoodiin 1950-luvulla tullakseen näyttelijäksi ja teki aluksi pieniä rooleja televisiossa. Myöhemmin hän esiintyi lukuisissa televisio- ja radiomainoksissa, joissa esiintyi välillä pelkästään äänellään. Vuonna 1970 hän esiintyi vakiovieraana televisiosarjassa *[[The Don Knotts Show]]* ja sai pian toimia Samu Sirkan äänenä useissa animaatioissa, videopeleissä, mainoksissa, sekä leluissa vuodesta 1971 lähtien. Carroll vieraili myös televisiosarjassa *[[Frasier]]* vuonna 2000 ja esiintyi pitkään ravintolateattereissa Jack Bennyn imitaattorina.

## Lähteet
Urheilupuiston koulu (Kouvola)

**Urheilupuiston koulu** on peruskoulun yläaste Kouvolan urheilupuistossa, aivan Kouvolan keskustan tuntumassa. Koulussa on noin 400 oppilasta luokilla 7-9. Koulussa toimii myös Kouvolan ainoat yläasteen liikuntaluokat. Koulussa on myös JOPO-ryhmä, jossa on yhteensä 10 oppilasta, opettaja, koulunkäyntiavustaja ja sosiaalityöntekijä. Koulun rehtorina toimii Hanna Saarinen.. Perusluokat on jaettu kirjaimiin A, B, C, D ja liikuntaluokat L ja U. Vuonna 2016 koulussa oli 396 oppilasta.

## Historia
Urheilupuiston koulun rakennus valmistui vuonna 1961. Alun perin siinä toimi Kouvolan Lyseo, joka oli poikakoulu. Vuodesta 1973 eteenpäin oppilaaksi otettiin myös tyttöjä ja tällöin nimeksi vaihdettiin Kouvolan Yhteislyseo. Siirryttäessä peruskoulujärjestelmään vuonna 1975 muuttui Yhteislyseo Urheilupuiston yläasteeksi ja Palomäen lukioksi. Palomäen lukio siirtyi vuonna 1978 yhteen Torkkelin lukion kanssa muodostaen nykyisen Lyseon lukion. Lukion siirryttyä pois rakennuksesta saneerattiin se peruskoulun yläasteen tarpeiden mukaiseksi.

## Tulevaisuus
Urheilupuiston koulu lakkautetaan vuonna 2028 ja oppilaat siirtyy uuteen Marjoniemen yhtenäiskouluun, johon siirtyy myös Kouvolan yhteiskoulun yläaste, Kaunisnurmen ala-aste sekä osa Sarkolan ja Mansikkamäen ala-asteiden oppilaista. Nykyinen Urheilupuiston koulun rakennus mahdollisesti puretaan.

## Lähteet

## Aiheesta muualla
*Koulun kotisivut
Édouard-Henri Avril

**Édouard-Henri Avril** (21. toukokuuta 1849 Alger, Algeria – 28. heinäkuuta 1928 Le Raincy, Pariisi, Ranska) oli ranskalainen taidemaalari ja kaupallinen taiteilija, joka kuvitti eroottista kirjallisuutta nimimerkillä Paul Avril. Avrilin isä oli ranskalainen eversti ja isänsä tavoin hän palveli Ranskan armeijassa, kunnes hän joutui Preussin ja Ranskan sodasta saamiensa vammojen vuoksi lopettamaan sotilasuransa ja ryhtyi taiteilijaksi. Myös Avrilin veli Paul-Victor oli taiteilija, jonka keskeisimpiä töitä olivat kaiverrustyöt. 

## Lähteet

## Aiheesta muualla

* Avril's Gallery of Classical Erotica
* A Checklist of Works Illustrated by Paul Avril (46 items)
Umeshu

**Umeshu** () on japanilainen likööri, joka tehdään alkoholista, sokerista ja japaninaprikooseista. Sen maku on makea, hapan ja raikas, ja se sisältää yleensä noin 10-15 % alkoholia. Umeshu-pullossa on joskus sisällä muutama japaninaprikoosi. Umeshua on myös perinteisesti tehty kotona. Länsimaissa umeshu on harvinaista, mutta sitä saa usein japanilaisissa ravintoloissa.

Umeshusta käytetään englannissa usein termiä "plum wine", ja siksi se käännetään joskus väärin "luumuviiniksi". Termiä voi kuitenkin pitää virheellisenä, koska japaninaprikoosit ovat nimensä mukaisesti lähempää sukua aprikoosille kuin luumulle ja niillä on omanlaisensa hapan maku. Toiseksi, umeshua ei valmisteta viinin tapaan hedelmistä käyttämällä vaan uuttamalla.

## Lähteet

## Aiheesta muualla
* https://www.choya.com/aboutumeshu.html
Venerida

**Venerida** on simpukoihin kuuluva nilviäislahko. Siihen kuuluu simpukoita, joilla on yleensä kaksi samanlaista melko paksua kuorta. Useimmat lajit hankkivat ravintonsa suodattamalla vedestä planktonia. Useimmat lajit elävät meressä, jotkut murtovedessä ja muutamat makeassa vedessä.

## Yläheimot ja heimot
* †Anthracosioidea
** †Anthracosiidae
** †Ferganoconchida
** †Shaanxiconchidae
* Arcticoidea
** Arcticidae
** †Pollicidae
** Trapezidae
** †Veniellidae
* Chamoidea
** Chamidae
* Cyrenoidea
** Cyrenidae
** Cyrenoididae
** Glauconomidae
* Glossoidea
** Glossidae
** Kelliellidae
** †Lutetiidae
** Vesicomyidae
* Hemidonacoidea
** Hemidonacidae
* Mactroidea
** Anatinellidae
** Cardiliidae
** Vinohammassimpukat (Mactridae)
** Mesodesmatidae
* †Palaeanodontoidea
** †Palaeanodontidae
* †Prilukielloidea
** †Prilukiellidae
** †Senderzoniellidae
* Ungulinoidea
** Ungulinidae
* Veneroidea
** †Isocyprinidae
** Neoleptonidae
** Venussimpukat (Veneridae)

## Lähteet

## Aiheesta muualla
* Kuvia  Animal Diversity Web
* ITIS: Veneroida
Siivooja

**Siivooja** on henkilö, joka siivoaa ammatikseen. Siivoustyön tavoitteena on siivottavien tilojen pitäminen siisteinä ja puhtaina. Työympäristö vaihtelee suuresti kohteen mukaan. Siivousta tehdään muiden muassa toimistoissa, hotelleissa, hoitolaitoksissa, kauppakeskuksissa, liikuntavälineissä, uima- ja liikuntahalleissa, tuotantolaitoksissa, kouluissa, päiväkodeissa, sairaaloissa ja yksityishenkilöiden kodeissa.

Siivoojan tyypillisiin työtehtäviin kuuluu esimerkiksi tilan puhdistus liasta ja pölystä, sovittujen kohteiden pesu, roskien tyhjentäminen ja muut siivouskohteen mukaan vaihtuvat tehtävät. Siivooja työskentelee usein kiinteistö- ja toimitilapalveluyrityksessä tai itsenäisenä yrittäjänä.

## Tehtävänimikkeet ja koulutus Suomessa
Suomessa siivooja on myös tehtävänimike. Sen lähinimikkeitä ovat monenlaisten siivooja-loppuisten nimikkeiden lisäksi esimerkiksi siistijä, kerroshoitaja ja hyttiemäntä. 

Siivoustyönohjaaja, jonka nimikkeenä voi olla esimerkiksi palveluohjaaja, tiimivastaava tai ryhmän vetäjä, työskentelee puhdistusalan ammattilaisena esimerkiksi siivous- ja palvelutehtävissä sekä perehdyttää ja ohjaa muita siivoustyöhön. Siivoustyönjohtaja, jonka lähinimikkeitä ovat palveluesimies ja siivousesimies, toimii siivousalan esimiestehtävissä esimerkiksi vastaten työn laadusta valvomissaan kohteissa.

Suomessa siivoojan ammattiin voi opiskella toisen asteen ammatillisissa oppilaitoksissa. Puhtaus- ja kiinteistöpalvelualalla voi suorittaa ammatillisen perustutkinnon (PT), ammattitutkinnon (AT) tai erikoisammattitutkinnon (EAT). Tutkinnot voi suorittaa työn ohessa oppisopimuksella. Puhdistuspalvelualalla on mahdollista pätevöityä työkokemuksen kautta saavutetun ammatillisen osaamisen ja ammattikoulutuksen lisäksi täydennyskoulutuksella. Ammattitutkinnon suorittaneen ammattinimike määräytyy valittujen osaamisalaopintojen mukaan, esimerkiksi puhdistuspalvelujen perustutkinnon suorittaneen ja siivousalaan erikoistuneen henkilön tutkinto on toimitilahuoltaja. Koulutusvaihtoehtoja ovat myös kodinhuoltaja, laitoshuoltaja sekä siivousteknikon ja siivoustyönohjaajan erikoisammattitutkinnot. Koulutuksen voi suorittaa näyttötutkintona ja usein siitä vastaa yhteistyössä työnantaja. SSTL Puhtausala ry on todennut puhdistuspalvelualan koulutustiedoista, että Tilastokeskuksen ammattirekisterin mukaan vuonna 2004 siivoojista lähes puolella ei ollut mitään ammatillisesti eriytynyttä tutkintoa ja vain neljänneksellä oli puhdistuspalvelujen ammatillinen tutkinto.

## Lähteet

## Aiheesta muualla
Hythe

**Hythe** voi viitata ainakiin seuraaviin maantieteellisiin kohteisiin:

## Paikannimet
*Hythe, kylä Albertassa Kanadassa
*Hythe, kaupunki Kentin kreivikunnassa Englannissa
*Hythe, kylä Hampshiren kreivikunnassa Englannissa
*Hythe, kylä Essexin kreivikunnassa Englannissa, osa Colchesteria
*Hythe End, kylä Englannissa, osa Stainesia

## Liikenne
* Hythen rautatieasema, liikennepaikka Romney, Hythe and Dymchurch Railwayllä Kentissä, Englannissa
* Hythen rautatieasema, lakkautettu liikennepaikka South Eastern Railwayllä Kentissä, Englannissa
* Hythen rautatieasema, liikennepaikka Tendring Hundred Railwayllä Essexissä, Englannissa
* Hythen rautatieasema, lakkautettu liikennepaikka Hampshiressa, Englannissa
* Hythe Pier, Railway and Ferry.

__NOTOC__
Sirmium

**Sirmium** (nykyinen Srijemska Mitrovica Serbiassa) oli antiikin aikainen kaupunki Savajoen varrella Pannonia Inferiorin provinssissa Balkanilla. Roomalaiset valloittivat kaupungin keisari Augustuksen aikana ja asettivat sinne vahvan varuskunnan. Vespasianuksen aikana kaupunki sai *[[colonia]]*-aseman. Keisari Diocletianuksen uudistuksen jälkeen siitä tuli keisarillinen residenssikaupunki, ja myöhemmin Illyricumin prefektuurin ja Pannonia Secundan provinssin pääkaupunki.

## Lähteet
*
Oberhof

**Oberhof** on Thüringenin osavaltiossa Saksassa sijaitseva kaupunki. Kaupungissa oli vuoden 2019 arvioiden mukaan noin 1&nbsp;650 asukasta. Se on yksi Saksan talviurheilukeskuksista. Kaupungissa käy paljon turisteja vuosittain. Oberhof sai virallisen kaupungin aseman vuonna 1985, jolloin se oli osa Saksan demokraattista tasavaltaa.

## Kansainvälisiä urheilutapahtumia
*1931 Hiihdon MM-kilpailut
*1973 Ohjaskelkkailun maailmanmestaruuskilpailut
*1985 Ohjaskelkkailun MM-kilpailut
*2004 Ampumahiihdon MM-kilpailut
*2008 Ohjaskelkkailun MM-kilpailut
*2023 Ohjaskelkkailun MM-kilpailut
*2023 Ampumahiihdon MM-kilpailut

## Ystävyyskaupungit
* Winterberg, Saksa
* Bad Neustadt an der Saale, Saksa
* Lillehammer, Norja

## Lähteet

## Aiheesta muualla

*Oberhofin kaupungin kotisivut
James L. Jones

**James Logan Jones Jr.** (s. 19. joulukuuta 1943) on yhdysvaltalainen entinen merijalkaväen kenraali, joka on toiminut merijalkaväen komendanttina 1999–2003 sekä USEUCOMin ja samalla Nato-joukkojen komentajana vuosina 2003–2006. Vuonna 2007 ulkoministeri Condoleezza Rice nimitti hänet Lähi-idän erikoislähettilääksi.

Hän toimi presidentti Barack Obaman kansallisena turvallisuusneuvonantajana 20. tammikuuta 2009 – 8. lokakuuta 2010.

## Sotilasuran jälkeen
Jäätyään eläkkeelle asevoimien palveluksesta Jones on toiminut Chevronin ja Boeingin hallitusten jäsenenä. Chevronin hallituksesta hän erosi 5. joulukuuta 2008 presidentti Barack Obaman nimitettyä hänet turvallisuusneuvonantajakseen. Hän erosi turvallisuusneuvonantajan tehtävistä 8. lokakuuta 2010 ja hänen seuraajakseen valittiin Thomas E. Donilon.

## Lähteet

## Aiheesta muualla

*SACEUR General James L. Jones
Sakoluku

**Sakoluku** on yksi tärkeimmistä leipäviljan leipoutuvuuden mittareista. Suomessa se määritetään leipävehnästä ja rukiista. Mittausmenetelmästä johtuen alin mahdollinen sakoluku on 60. Näin alhainen sakoluku osoittaa, että vilja on käytännössä leivontakelvotonta, eli se ei sovellu leivän valmistukseen, mutta sitä voidaan käyttää mämmin valmistuksessa. Alhaisen sakoluvun viljasta valmistetun leivän sisus ei kypsy paiston aikana, vaan seurauksena on taikinamainen ja kostea sisus.
Käytännössä leivontaan käytettävän viljan sakoluku on vehnällä 230-280 ja rukiilla 110-130.

Viljan ostajat määrittävät ostamastaan viljasta sakoluvun, ja se vaikuttaa viljan ostohinnoitteluun. Maa- ja elintarviketalouden tutkimuskeskus (MTT) ylläpitää viljelijöille tarkoitettua sakolukupalvelua, jossa sakolukujen kehitystä seurataan kasvukauden loppupuolella kolmella MTT:n koepaikalla läntisessä Suomessa. MTT mittaa sakoluvun syysrukiista, syysvehnästä ja kevätvehnästä useista eri lajikkeista. 

## Sakoluvun mittaaminen

Sakoluku tarkoittaa viljan itämisastetta. Kosteuden vaikutuksesta jyvässä oleva alfa-amylaasientsyymi aktivoituu, ja sitä alkaa erittyä jyvän jauhoytimeen, jossa se hajottaa jauhoytimen sisältämää tärkkelystä. Tämä puolestaan heikentää viljan leipoutuvuutta.

Varsinkin kosteina vuosina jyvä saattaa korjuukypsyyden saavuttamisensa jälkeen itää jo pellolla ennen puintia. Tällöin itäminen ei välttämättä ole vielä silmin havaittavissa, mutta se on jo alkanut heikentää viljan leivontalaatua.

Sakoluvun mittaamista varten pellolta kerätty viljanäyte puidaan, kuivataan ja jauhetaan. Tämän jälkeen koeputkeen mitataan 7 grammaa jauhoja ja 25 millilitraa vettä. Jauhovelliä sisältävää koeputkea ravistellaan voimakkaasti, jonka jälkeen sitä aletaan kuumentaa kiehuvassa vesihauteessa. Ensimmäisen 60 sekunnin ajan velliä sekoitetaan mittalaitteessa olevalla männällä; sen jälkeen mäntä vapautetaan, ja sen annetaan vajota itsekseen koeputken pohjalle. Sakoluku tarkoittaa aikaa sekunteina siitä, kun mittaus aloittiin (koeputki asetettiin vesihauteeseen), siihen, kun mäntä on vajonnut koeputken pohjalle. Sakoluvuksi tulee siis 60, mikäli mäntä putoaa suoraan koeputken pohjalle. Maksimissaan sakoluku voi olla jopa 400–500. 

Mäntä vajoaa koeputkessa sitä nopeammin, mitä enemmän jyvä on ehtinyt itää eli mitä enemmän jauhoytimeen on ehtinyt erittyä alfa-amylaasia.

Jauhon sakoluku voidaan mitata standardin ISO 3093/1974:n mukaan.

## Muut leipäviljan laadun mittarit

Leipäviljan laadun mittari on myös sitkopitoisuuden ilmaiseva zeleny-luku. Leipäviljan hinnoittelussa otetaan huomioon myös valkuaispitoisuus, kosteus, rikkajyvien ja epäpuhtauksien määrä sekä rikkoutuneiden jyvien osuus.

## Lähteet
*MTT
*Viljan laatu ja turvallisuus – Ruokavirasto
*Suvi Strandberg: Sään vaikutus sakolukuun, Laurea-ammattikorkeakoulu, Opinnäytetyö, Hyvinkää, Huhtikuu 2010
Waldo Vieira

**Waldo Vieira** (12. huhtikuuta 1932 – 2. heinäkuuta 2015) oli brasilialainen lääkärin koulutuksen saanut parapsykologiasta kirjoittava kirjailija, joka on esittänyt projektiologian ja conscientologian teorioissa, että ihmisen tietoisuus on yliluonnollinen paranormaali ilmiö. 

Vieira on jäsen kansainvälisissä parapsykologisissa yhteisöissä. 

Tällä hetkellä Waldo Vieira asuu Foz do Iguaçussa, Brasiliassa, jonne hän perusti tutkimuslaitoksen CEAEC - Center of Higher Studies of the Consciousness.

## Lähteet

## Aiheesta muualla
*International Academy of Consciousness 
*International Institute of Projectiology and Conscientiology
*CEAEC - Center for Higher Studies of Conscientiology 
*Journal of Parapsychology review of *Projectiology: A Panorama of Experiences of the Consciousness Outside the Human Body*
Jouni Apajalahti

**Jouni Arto Aarre Apajalahti** (10. huhtikuuta 1920 Kemi – 31. toukokuuta 2009 Tampere) oli suomalainen kirjailija ja kokoomuksen kansanedustaja vuosina 1966–1970.

Apajalahti valmistui ylioppilaaksi vuonna 1939 Kuopion yhteiskoulusta ja teologian kandidaatiksi Helsingin yliopistosta vuonna 1948. Hänet vihittiin papiksi Tampereella vuonna 1949. 1950-luvulla hän suoritti kasvatusopin tutkinnon ja erillisiä oikeustieteen kursseja Helsingin yliopistossa. Apajalahti sai rovastin arvonimen vuonna 1976.

Työuransa Apajalahti aloitti Keravan nuorisovankilan pastorina 1949–1951. Hän oli Vankeusyhdistyksen asiamies ja nuorisonvalvoja Helsingissä 1951–1962, minkä jälkeen toimi Helsingin evankelis-luterilaisten seurakuntien nuorisoneuvonnan johtajana vuodet 1962–1977. Vuodet 1977–1978 hän oli Helsingin kaupungin erityissuunnittelija ja vuodet 1979–1983 kulttuurijohtaja.

Helsingin kaupunginvaltuustossa Apajalahti toimi vuosina 1965–1977 ja uudelleen vuodesta 1997. Kaupunginhallituksen jäsen hän oli vuodet 1973–1977.

Apajalahti kirjoitti dekkareita, näytelmiä ja elokuvien käsikirjoituksia. Dekkarikirjailijana hän debytoi vuonna 1969 teoksella *Kappalaisen kaitafilmi*. Apajalahti kirjoitti myös useita TV-näytelmiä ja oli yksi käsikirjoittajista Mikko Niskasen elokuvassa *[[Sissit]]* (1963). Hän sai valtion taiteilijaeläkkeen vuonna 1985.

## Teoksia
* *Pokkasakki; Tiet*. (TV-näytelmiä.) Karisto 1966.
* *Minimessu*. Mielipiteitä 5. Weilin + Göös, Helsinki 1967.
* *Kappalaisen kaitafilmi: Jännitysromaani.* Weilin + Göös, Helsinki 1969.
* *Osakeyhtiö Finlayson-Forssa aktiebolag: Finlayson 1820-1970*. (Svensk text Holger Ström.) Valokuvat Otso Pietinen. Finlayson, Tampere 1970.
* *Kadonnut vaaliasiakirja: Jännitysromaani.* Weilin + Göös, Helsinki 1971.
* *Ristikontraa*. Weilin + Göös, Helsinki 1971.
* *Ryhmärippi*. Weilin + Göös, Helsinki 1976.
* *Minä ja lähimmäinen: 70-vuotiaan Kalliolan juhlakirja*. Kalliolan kannatusyhdistys, Helsinki 1990.

## Lähteet
Afeni Shakur

**Afeni Shakur-Davis** (10. tammikuuta 1947 Lumberton, Pohjois-Carolina – 2. toukokuuta 2016 Marinin piirikunta, Kalifornia) oli yhdysvaltalainen poliittinen aktivisti ja Mustien panttereiden jäsen, joka sittemmin toimi musiikkialalla ja perusti hyväntekeväisyysjärjestön. Hän oli edesmenneen rapmuusikko Tupac Shakurin äiti.

## Populaarikulttuurissa
Danai Gurira esitti Shakuria vuoden 2017 elokuvassa *[[All Eyez on Me (elokuva)|All Eyez on Me]]*.

## Katso myös
* Amaru Entertainment

## Lähteet
Hurtigsin rakuunatorppa

**Hurtigsin rakuunatorppa** () on museo Lapinjärven kunnan Heikinkylässä. Museota ylläpitää vuonna 1952 perustettu Hopenback-Lekstrand fornminnesförering (). Rakennus on 1700-luvulta oleva ruotujakoaikainen sotilastorppa.

## Lähteet
Luettelo vuoden 1989 miehittämättömistä avaruuslennoista

Tämä on **luettelo vuoden 1989 miehittämättömistä avaruuslennoista**. Vuonna 1989 tehtiin 139 miehitetyn tai miehittämättömän avaruusaluksen laukaisuyritystä, joista liki kaikki onnistuivat.

## Onnistuneet laukaisut

## Epäonnistuneet laukaisut
* 9. kesäkuuta, Okean, merivalvontasatelliitti, Neuvostoliitto

## Aiheesta muualla
*Güntherin avaruussivun Chronology-kohdasta laukaisujen historia (päälähde)
*Kanadalainen avaruushistoriasivusto (toinen päälähde)
*Russian Space Web
*Jonathan McDowellin avaruussivusto
*NASA Jet Propulsion Laboratoryn avaruuslennot
*Miehittämättömien lentojen englanninkielinen keskustelusivu
Galaxy Goof-Ups

**Galaxy Goof-Ups** on Hanna-Barberan tuottama yhdysvaltalainen piirrossarja, jota esitettiin alun perin Yhdysvalloissa vuoden 1978 aikana 13 jakson verran NBC:llä. Sarjassa keskityttiin kapteeni Snerdleyn johtamaan avaruusvartijoiden ryhmän seikkailuihin. Heidän olisi tarkoitus pysäyttää intergalaktiset rikolliset, mutta ryhmä keksii aina jonkinlaisen syyn olla tekemättä työtään ja syöksyvät paikalliseen diskoon. Ryhmään kuuluvat Jogi-karhu, Hakki-koira, Scare Bear ja Quack-Up.

Sarjaa esitettiin aluksi Yogi's Space Race -sarjan yhteydessä 9. syyskuuta 1978 aina 28. lokakuuta 1978 asti, jonka jälkeen sitä esitettiin erillisenä ohjelmana.

## Äänirooleissa

## Lähteet
Hindersby-Bäckbyn kyläpaja

**Hindersby-Bäckbyn kyläpaja** on Heikinkylässä, Lapinjärvellä sijaitseva, 1800-luvulta peräisin oleva sepänpaja, joka on museokäytössä. Pajassa on esillä useita sepän työkaluja.

## Lähteet
Kiinalainen nimi

Kiinalaisessa kulttuurissa **nimet** kirjoitetaan aina järjestyksessä *sukunimi−etunimi* (esim. Mao Zedong, ei "Zedong Mao"). Henkilöitä puhutellaankin joko koko nimellä tai pelkällä sukunimellä. Etunimeä käytetään lähinnä perhepiirissä.

## Sukunimet
Kiinan kymmenen yleisintä sukunimeä () vuonna 2006 olivat Li, Wang, Zhang, Liu, Chen, Yang, Huang, Zhao, Zhou ja Wu.  1,3 miljardin asukkaan Kiinassa on vain noin 700 sukunimeä. Viime vuosina viranomaiset ovatkin suunnitelleet sukunimien määrän kasvattamista sekaannuksien välttämiseksi. 

Sukunimet ovat lähes poikkeuksetta yksitavuisia, tosin löytyy myös harvinaisia kaksitavuisia nimiä (mm. *Sima* ja *Ouyang*). Kiinalaisilla sukunimillä ei yleensä ole tiettyä merkitystä. Sukunimet ovat erittäin tärkeitä kiinalaisille ja ne ovat voineet säilyä samoilla suvuilla jopa vuosituhansia. Nainen säilyttää sukunimensä avioiduttuaan. Lasten sukunimet periytyvät yleensä isän puolelta, mutta tytär voi joskus saada äitinsä sukunimen. Sukunimi voidaan ottaa äidiltä myös jos tämän suku on sammumassa.

## Etunimet
Kiinassa ei ole olemassa virallista nimikalenteria, joten etunimen () antaminen on käytännössä vapaata. Kaksitavuiset etunimet ovat yksitavuisia yleisempiä; jälkimmäistä arvostetaan kuitenkin enemmän, mikäli se sointuu yhteen sukunimen kanssa.

Länsimaisten ihmisten voi olla vaikea erottaa kiinalaisten miesten ja naisten nimiä toisistaan ääniasun perusteella. Erot tapahtuvat lähinnä nimien merkityksen mukaan. Miesten nimissä korostetaan oppineisuuteen, vaurauteen ja menestykseen liittyviä sanoja. Naisten nimissä on enemmän niin sanottuja naisellisia hyveitä kuten lempeys, kauneus, kärsivällisyys ja puhtaus, sekä kukkien ja lintujen nimiä. Nykyään länsimaiset etunimet ovat yleistymässä Kiinassakin.

## Kohteliaisuusnimi

Kohteliaisuusnimi () oli Kiinassa aiemmin yleinen käytäntö. Etunimestä poiketen kohteliaisuusnimi annettiin vasta aikuisuudessa, naisille 15-vuotiaana ja miehille 20-vuotiaana. Aikuisiin henkilöihin viitattiin yleensä sukunimellä. Etunimeä käytettiin vain läheisten ystävien kesken ja kohteliaisuusnimeä korostuneen kohteliaassa puheessa. Modernissa kiinassa etu- ja kohteliaisuusnimeä ei eroteta toisistaan, vaan tilalle on tullut niiden yhdistelmä ”etunimi-kohteliaisuusnimi” ().

## Lähteet
* 

### Viitteet

## Aiheesta muualla
*Kiinalainen tapakulttuuri 
*Radio 86 - Kiinalaisten kiehtovat nimet
Sääʹmođđâz

**Sääʹmođđâz** () on toistaiseksi ainoa koltansaamenkielinen julkaisu. Talkootyönä toimitettua lehteä julkaistiin Suomessa vuosina 1978–1986. Lehti ilmestyi neljä kertaa vuodessa.

## Lähteet
Lewis Boss

**Lewis Boss** () oli yhdysvaltalainen tähtitieteilijä. Hänen merkittävin yksittäinen tieteellinen saavutuksensa oli liikkuvan Hyadien tähtijoukon konvergenssipisteen laskeminen.

Boss suoritti toisen asteen koulutuksen Scituaten Lapham Institutessa ja New Hampshiren New Hampton Institutionissa. Hän valmistui Dartmouth Collegesta vuonna 1870 ja siirtyi töihin apulaisastronomiksi valtion maanmittaushankkeeseen Kanadan rajalla. Vuonna 1876 Boss siirtyi Schenectadyn Dudley Observatoryn johtoon.

Lewis Boss tunnetaan erityisesti työstään tähtien sijaintien ja ominaisliikkeiden kartoittajana. Hän teki myös matkan Chileen tarkkailemaan Venuksen ylikulkua vuonna 1882 ja keräsi tietoa komeettojen kiertoradoista.

Hänestä tuli *[[Astronomical Journal]]in* toimittaja vuonna 1909. Lewisin poika Benjamin Boss jatkoi isänsä toimittajantyötä tämän kuolemasta vuoteen 1941.

Vuonna 1910 Lewis Boss julkaisi *Preliminary General Catalogue of 6188 Stars for the Epoch 1900* -nimisen luettelon tähtien ominaisliikkeistä. Teosta laajennettiin myöhemmin hänen kuolemansa jälkeen.

Boss sai Royal Astronomical Societyn kultamitalin vuonna 1905. Kuun Boss-kraatteri on nimetty Lewis Bossin mukaan.

## Lähteet